Document ID: 32001L0003

32001L0003
L 028/1
SLUŽBENI LIST EUROPSKE UNIJE
08.01.2001.
DIREKTIVA KOMISIJE 2001/3/EZ
od 8. siječnja 2001.
o prilagodbi tehničkom napretku Direktive Vijeća 74/150/EEZ u odnosu na homologaciju tipa traktora na kotačima za poljoprivredu i šumarstvo i Direktive Vijeća 75/322/EEZ o sprečavanju radijskih smetnji koje proizvode motori s vanjskim izvorom paljenja ugrađeni na traktore na kotačima za poljoprivredu i šumarstvo
(Tekst značajan za EGP)
(2001/3/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 74/150/EEZ od 4. ožujka 1974. o usklađivanju zakonodavstava država članica u odnosu na homologaciju tipa traktora na kotačima za poljoprivredu i šumarstvo (1), kako je zadnje izmijenjena Direktivom Europskog parlamenta i Vijeća 2000/25/EZ (2), a posebno njezin članak 11.,
budući da:
(1)
Potrebno je pojasniti određene članke Direktive 74/150/EEZ i uskladiti njezine priloge s prilozima Direktivi Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (3), kako je zadnje izmijenjena Direktivom Europskog parlamenta i Vijeća 2000/40/EZ (4) i prilozima Direktivi Vijeća 92/61/EEZ od 30. lipnja 1992. u odnosu na homologaciju tipa motornih vozila na dva ili tri kotača (5), kako je zadnje izmijenjena Direktivom Vijeća 2000/7/EZ (6).
(2)
Direktiva Vijeća 75/322/EEZ (7), kako je zadnje izmijenjena Direktivom Komisije 2000/2/EZ (8) sadrži opisni dokument u kojem treba promijeniti brojeve kako bi se uzeo u obzir sustav brojeva uveden ovom Direktivom.
(3)
Potrebno je na odgovarajući način prilagoditi direktive 74/150/EEZ i 75/322/EEZ.
(4)
Odredbe ove Direktive u skladu su s mišljenjem Odbora za prilagodbu tehničkom napretku uspostavljenog člankom 12. Direktive 74/150/EEZ,
DONIJELA JE OVU DIREKTIVU:
Članak 1.
Direktiva 74/150/EEZ mijenja se kako slijedi:
1.
U članku 2. stavku (b), riječi „posebne direktive” zamjenjuju se riječima „posebne direktive navedene u Prilogu II.”.
2.
U članku 3. druga rečenica zamjenjuje se sljedećim:
„Zahtjevu se mora priložiti cjelovit popis podataka ili opisni dokument, prema obrascima danim u Prilogu I., te dokumentima koji se navode u njima.”.
3.
U članku 4. stavku 1., uvodni tekst zamjenjuje se sljedećim:
„Države članice homologiraju sve tipove traktora (određene u Prilogu II., prema kategoriji kojoj tip pripada) koji zadovoljavaju sljedeće uvjete:”.
4.
Prilozi se zamjenjuju tekstom prikazanim u Prilogu I. ovoj Direktivi.
Članak 2.
Prilog II.A Direktivi 75/322/EEZ (osim njegovih dodataka) zamjenjuje se tekstom u Prilogu II. ovoj Direktivi.
Članak 3.
1. Države članice donose zakone i druge propise potrebne za usklađivanje s ovom Direktivom najkasnije 30. lipnja 2002. One o tome odmah obavješćuju Komisiju.
Kad države članice donose te odredbe, one prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
Članak 4.
Ova Direktiva stupa na snagu dvadesetog dana od dana objave u Službenom listu Europskih zajednica.
Članak 5.
Ova je Direktiva upućena državama članicama.
Sastavljeno u Bruxellesu 8. siječnja 2001.

Labels: 1
20
7
8
6